Ենթադրելի է՝ այդ ճանապարհային քարտեզի վերջնական հանգրվանը երեւանյան կառույցին ինստիտուտի կարգավիճակ շնորհելն է, սակայն այս պահին կենտրոնն էլ միանգամայն տպավորիչ ձեռքբերում է: Հնարավոր չէր չտպավորվել նրանից, ինչ պատմեց Երեւանի Գյոթեի կենտրոնի ղեկավարը` տիկ. Նաթիա Միքելաջե-Բաչսոլիանին, ով ազգությամբ կես-վրացուհի է, կես- գերմանուհի։ Կենտրոնի տարածքը Մհեր Մկրտչյան 1 հասցեում ձեռք է բերվել ընթացիկ հոկտեմբերին եւ ընդամենը երկու ամիս անց այն այնքան էր հարդարված, լսարանները, ընթերցասրահները ցուցասրահները կահավորված, որ ամբողջ շնորհանդեսի արարողություն եւ «Երեւան`իղձերի մայրաքաղաք» խորագրով ցուցահանդես էր հյուրընկալել: Ցուցադրությունը տեւելու է մինչեւ փետրվար, իսկ փետրվարին ժամանելու է նաեւ կենտրոնի կահույքի այն մասը, որը շնորհանդեսին չկար` սեղաններ, աթոռներ, եւ այլն, որոնք ցուցադրության կուրատորների մտահղացմամբ նախընտրելի էր որ բացակայերին: Կգան նաեւ նոր գրքեր, թեեւ կենտրոնն արդեն լեցուն էր գրքերով։